O B-24 s'utilizó ampliament en a Segunda Guerra Mundial. Sirvió en todas as ramas d'as fuerzas armadas estausunidenses, asinas como en quantas fuerzas aerias y marinas aliatas. Veyió emplego en totz os teatros d'operacions. De conchunta con o B-17, o B-24 estió o pilar d'a campanya de bombardeyo estratechico d'Estaus Unius en o teatro d'Europa Occidental. A causa d'o suyo alcanz, resultó util en operacions de bombardeyo en o Pacifico, incluiu o bombardeyo de Chapón. Os Liberators antisubmarins de largo alcanz chugoron un paper fundamental en o zarre d'a breca de l'Atlantico Meyo en a Batalla de l'Atlántico. O derivau de transporte C-87 sirvió como una contraparti de mayor alcanz y capacidat d'o Douglas C-47 Skytrain.